T̃arro'mar David ñapa' ña a'm̃taye't̃ ahuat̃ Yompor po'ñoñ . Ñapa' e'ñe eñotue't̃ atet̃cha' p̃a ñeñt̃cha' Cristotats allempoch c̈hap añe patsro . Ñeñt̃o'mar ama't ahuat̃ot̃eñpa' eñose't̃ atet̃cha' tanterra ñeñt̃cha' Cristotats . Pomporpa' amach a'ypo'ñano Puechemer o'pono . Amach muenatoñe o'ch puetsohua po'chets . Yomporpa' ama't ahuat̃pa' atet̃ otan David o'ch noñ puesheñarr po'm̃renñot̃ ñeñt̃cha' am̃cha'taret̃tatsa esempo . Davidpa' eñotane't̃ Yompor ñapa' ama pueno po'ñoñ .
